
                Nr. 23.242/23.05.2022
REFERAT  DE  APROBARE
la proiectul de hotărâre privind aprobarea Regulamentului Intern pentru acordarea voucherelor  de  vacanță pentru salariații  din cadrul Primăriei Comunei Ghiroda, județul Timiş

Instituţiile publice, astfel cum sunt definite la art. 2 alin. (1) pct. 30 din Legea nr. 500/2002 privind finanţele publice, cu modificările şi completările ulterioare, şi la art. 2 alin. (1) pct. 39 din Legea nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, acordă, anual, în perioada 1 ianuarie 2019-31 decembrie 2026, vouchere de vacanţă în cuantum de 1.450 lei pentru un salariat.

Voucherele de vacanță se emit doar pe suport electronic fiecărui salariat şi au valabilitate de un an de la data alimentării, conform prevederilor legale in vigoare.Angajatorii vor stabili prin regulamente interne, reguli privind modul de acordare a primei de vacanţă sub forma voucherelor de vacanţă, care să prevadă:

    a) numărul beneficiarilor din unitate care pot primi vouchere de vacanţă şi nivelul sumelor care se acordă beneficiarilor sub forma voucherelor de vacanţă, ţinând seama de posibilităţile financiare proprii ale angajatorilor;

    b) categoriile de beneficiari care primesc vouchere de vacanţă;

    c) forma suportului pe care sunt emise voucherele de vacanţă, respectiv suport electronic 

În cazul salariaţilor din instituţiile şi autorităţile publice, prevăzute de art. 1 alin. (2) din OUG nr. 8/2009, se acordă o singură indemnizaţie de vacanţă, sub formă de vouchere, în cuantum de 1.450 lei pentru un salariat, în limita sumelor prevăzute în buget alocate cu această destinaţie. Salariații care primeșc vouchere de vacanţă nominale sunt singurele persoane îndreptăţite să utilizeze tichetele de vacanţă în perioada menţionată pe acestea, şi în exclusivitate pentru achitarea pachetului de servicii turistice contractat care poate cuprinde servicii de cazare, alimentaţie publică, transport, tratament balnear, agreement conform art. 23 din HG nr. 215/2009 pentru aprobarea Normelor metodologice privind acordarea tichetelor de vacanţă.


În vederea aplicării prevederilor legale în vigoare și faţă de cele mai sus menţionate, considerăm oportună aprobarea proiectul de hotărâre privind aprobarea Regulamentului Intern pentru acordarea voucherelor  de  vacanță pentru salariații din cadrul Primăriei Comunei Ghiroda, județul Timiş, pentru perioada 01.01.2022 – 31.12.2022, conform anexei nr. 1.
PRIMAR,
             STĂNUȘOIU  IONUȚ

